
PROIECT DE RECOMANDARE A PARLAMENTULUI EUROPEAN
adresată Consiliului, Comisiei și Vicepreședintei Comisiei/Înaltei Reprezentante a Uniunii pentru afaceri externe și politica de securitate privind o cooperare consolidată UE-Canada având în vedere contextul geopolitic actual, inclusiv amenințările la adresa stabilității economice și a suveranității Canadei
(2025/2168(INI))
Parlamentul European,
–	având în vedere Acordul de parteneriat strategic dintre Uniunea Europeană și statele sale membre, pe de o parte, și Canada, pe de altă parte[footnoteRef:1], semnat la 30 octombrie 2016 și aplicat cu titlu provizoriu începând cu 1 aprilie 2017, [1:  JO L 329, 3.12.2016, p. 45, ELI: http://data.europa.eu/eli/agree_internation/2016/2118/oj.] 

–	având în vedere Acordul economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte[footnoteRef:2], care a intrat în vigoare la 21 septembrie 2017, [2:  JO L 11, 14.1.2017, p. 23, ELI: http://data.europa.eu/eli/agree_internation/2017/37/oj.] 

–	având în vedere Parteneriatul digital UE-Canada și Alianța verde UE-Canada, lansate la 23 noiembrie 2023,
–	având în vedere declarația Uniunii Europene și a Canadei intitulată „Declarație comună: un parteneriat durabil, o agendă ambițioasă”, adoptată în cadrul Summitului UE-Canada, care a avut loc la Bruxelles la 23 iunie 2025,
–	având în vedere Parteneriatul pentru securitate și apărare dintre Uniunea Europeană și Canada, semnat la Summitul UE-Canada din 23 iunie 2025,
–	având în vedere recomandarea sa privind strategia diplomatică a UE și cooperarea geopolitică în Arctica[footnoteRef:3], [3:  Textul urmează să fie adoptat în noiembrie 2025.] 

–	având în vedere articolul 121 din Regulamentul său de procedură,
–	având în vedere avizul Comisiei pentru comerț internațional,
–	având în vedere raportul Comisiei pentru afaceri externe (A10‑0000/2025),
A.	întrucât, într-un context geopolitic marcat de o rivalitate sporită între marile puteri, de instabilitate politică și de accelerarea schimbărilor climatice, Uniunea Europeană și Canada au un interes comun și sporit să își aprofundeze cooperarea și să apere ordinea internațională bazate pe norme;
B.	întrucât UE și Canada sunt parteneri strategici uniți în convingerea lor că democrația, statul de drept, drepturile omului și cooperarea multilaterală sunt benefice pentru societatea canadiană și societatea europeană, precum și pentru comunitatea internațională și, prin urmare, trebuie apărate prin alianțe globale între parteneri care împărtășesc aceleași valori;
C.	întrucât o cooperare eficace între UE și Canada, bazată pe o conducere o responsabilitate comune, este esențială pentru a face față provocărilor globale, cum ar fi războiul Rusiei împotriva Ucrainei, războiul hibrid al Rusiei împotriva societăților democratice, concurența geopolitică în Arctica, asertivitatea tot mai mare a Chinei, instabilitatea crescută a politicii externe a SUA, schimbările climatice și situația din Orientul Mijlociu;
D.	întrucât cooperarea dintre UE și Canada în cadrul mecanismelor existente este esențială pentru a menține și a spori prosperitatea ambelor părți; întrucât printre exemplele acestei cooperări esențiale se numără cooperarea comercială și cea economică, precum și ambițiile comune de a aborda provocări precum tranziția verde și cea digitală;
E.	întrucât Canada, prin angajamentul său de a sprijini Ucraina pe termen lung și prin conducerea fermă în timpul președinției sale G7, s-a dovedit a fi un partener strategic al UE și un aliat de încredere al NATO;
F.	întrucât întregul potențial al instrumentelor existente de cooperare între UE și Canada trebuie valorificat, iar parteneriatul UE-Canada trebuie puternic consolidat pentru a face front comun în fața războiului Rusiei împotriva Ucrainei, a revizionismului actorilor geopolitici, a intensificării campaniilor de război hibrid împotriva societăților democratice, a schimbărilor climatice și a provocărilor la adresa ordinii comerciale mondiale,
1.	recomandă Consiliului, Comisiei și Vicepreședintei Comisiei/Înaltei Reprezentante a Uniunii pentru afaceri externe și politica de securitate următoarele:
Parteneriatul UE-Canada: cadrul instituțional
(a)	să valorifice acest moment de provocări comune ca fiind o oportunitate de a utiliza pe deplin potențialul parteneriatului strategic UE-Canada și de a ridica relația la un nou nivel în urmărirea intereselor și valorilor comune într-un mediu global aflat într-o schimbare rapidă;
(b)	să își maximizeze eforturile pentru a pune rapid în aplicare concluziile Summitului UE-Canada din 23 iunie 2025, luând măsuri concrete pentru a realiza progrese tangibile în domeniile prezentate în declarația comună și în parteneriatul pentru securitate și apărare;
(c)	să intensifice dialogurile la mai multe niveluri, inclusiv summituri și inițiative comune, precum și formatele de cooperare pe termen lung la nivel operațional, pentru a aprofunda cooperarea și a aborda în comun provocările globale;
(d)	să sprijine un rol mai puternic al dialogului parlamentar în cadrul parteneriatului strategic; să ia act de statutul de observator de care se bucură Canada în cadrul Consiliului Europei; să ceară intensificarea cooperării la nivel parlamentar și să solicite Consiliului Europei să invite în mod regulat Canada la reuniunile interparlamentare în calitate de observator;
Cooperarea în domeniul politicii externe și de securitate
(e)	să intensifice cooperarea cu Canada pentru a răspunde la amenințările iminente la adresa securității societăților noastre, cum ar fi războiul Rusiei împotriva Ucrainei, atacurile hibride și ingerințele în societățile democratice de ambele părți ale Atlanticului, asertivitatea Chinei, instabilitatea crescută a politicii externe a SUA, consecințele schimbărilor climatice și situația din Orientul Mijlociu;
(f)	să elaboreze o foaie de parcurs pentru a asigura punerea în aplicare deplină și la timp a angajamentelor asumate în cadrul parteneriatului pentru securitate și apărare, care oferă un cadru politic coerent pentru eforturile comune în acest domeniu în contextul unor inițiative care completează cooperarea părților în cadrul NATO, cum ar fi Acțiunea pentru securitatea Europei (SAFE) și planul „ReArm Europe”;
(g)	să continue să consolideze sprijinul UE și al Canadei pentru suveranitatea, independența și integritatea teritorială a Ucrainei, precum și angajamentul comun de a furniza asistență politică, militară, financiară și umanitară pe termen lung, printre altele, prin eforturi comune în vederea creării unei alianțe internaționale puternice în favoarea utilizării activelor suverane rusești imobilizate;
(h)	să coordoneze cu Canada și cu alți parteneri sancțiunile împotriva Rusiei și izolarea diplomatică a acesteia;
(i)	să revizuiască și să intensifice cooperarea cu Canada pentru a combate amenințările de război cibernetic și de război hibrid și pentru a contracara activitățile destabilizatoare și dezinformarea;
(j)	să consolideze coordonarea UE-Canada pentru a face față provocărilor multidimensionale reprezentate de creșterea și asertivitatea Chinei;
(k)	să colaboreze cu Canada în vederea unei păci juste și durabile în Orientul Mijlociu printr-o soluție negociată bazată pe coexistența a două state; să intensifice cooperarea pentru a asigura furnizarea de ajutor umanitar civililor din Gaza și să sprijine toate eforturile diplomatice și operative menite să consolideze stabilitatea regională globală;
(l)	să stabilească un dialog bianual în materie de politică externă pentru a permite o cooperare strategică cu privire la chestiunile prioritare;
Consolidarea multilateralismului
(m)	să consolideze în continuare cooperarea cu Canada în vederea apărării multilateralismului pentru a aborda în comun realitățile geopolitice emergente și periculoase care ne afectează securitatea, valorile și interesele comune;
(n)	să consolideze cooperarea UE-Canada în cadrul forurilor multilaterale prin coordonarea pozițiilor, alinierea inițiativelor și colaborare pentru apărarea valorilor comune;
(o)	să colaboreze pentru a proteja rolul vital și funcționarea instituțiilor multilaterale, cum ar fi ONU, G7, G20 și NATO;
Cooperarea în Arctica
(p)	să își exprime îngrijorarea cu privire la militarizarea Arcticii și să colaboreze cu Canada pentru a păstra statutul Arcticii de regiune a păcii, stabilității și cooperării în conformitate cu dreptul internațional;
(q)	să colaboreze îndeaproape cu Canada pentru a proteja autonomia Groenlandei și capacitatea de decizie a poporului groenlandez, în contextul unui interes geopolitic tot mai mare pentru Arctica;
(r)	să consolideze cooperarea dintre UE, Canada, Danemarca și Groenlanda, valorificând acordul istoric încheiat în vederea soluționării pe cale pașnică a diferendelor de lungă durată privind frontierele;
Comerțul cu bunuri și servicii, comerțul digital și investițiile
(s)	să promoveze, în statele membre și la nivelul UE, avantajele CETA, printre care se numără un acces mai bun la piață, o simplificare a schimburilor comerciale și o reducere a barierelor pentru IMM-uri;
(t)	să invite cele 10 state membre care nu au ratificat încă CETA să îl ratifice rapid, ca semnal politic important înainte de împlinirea a 10 ani, în 2027, de aplicare provizorie a acestuia;
Dezvoltarea globală
(u)	să asigure o coordonare strânsă cu Canada pentru a contribui la acoperirea lacunelor critice, a consolida cadrele multilaterale de dezvoltare, a promova dezvoltarea durabilă și parteneriatele internaționale favorabile incluziunii și a menține sprijinul pentru societatea civilă și reziliența democratică;
Educația, cercetarea și legăturile interpersonale
(v)	să dea curs rapid angajamentului de a aprofunda cooperarea în domenii precum legăturile interpersonale, cultura, tineretul, sprijinul pentru politici incluzive și cadrul Parteneriatului digital UE-Canada;
(w)	să sporească reziliența societății prin valorificarea asocierii Canadei la programul Orizont Europa, prin intensificarea cooperării în educație și cercetare, prin facilitarea mobilității transatlantice a tinerilor în scopuri profesionale, de studii și de voluntariat și prin explorarea în continuare a oportunităților de contacte interpersonale și de schimburi de studii, pe baza programelor Erasmus și Erasmus+;
Observații finale
(x)	să continue să construiască un parteneriat între egali autentic cu Canada, bazat pe încredere și pe valori și interese comune;
[bookmark: _Hlk211440126](y)	să promoveze participarea la inițiative de cooperare nu numai cu guvernul central al Canadei, ci și cu autoritățile sale provinciale și cu alte organisme competente;
°
°	°
2.	încredințează Președintei sarcina de a transmite prezenta recomandare Consiliului, Comisiei și Vicepreședintei Comisiei/Înaltei Reprezentante a Uniunii pentru afaceri externe și politica de securitate.

[bookmark: _Toc212642981]EXPUNERE DE MOTIVE
Parteneriatul dintre UE și Canada se bazează pe valori comune și pe un angajament comun față de democrație, drepturile omului, ordinea multilaterală bazată pe norme și statul de drept. Având în vedere instabilitatea în creștere la nivel mondial și multiplele provocări cu care se confruntă atât UE, cât și Canada, raportul subliniază necesitatea de a continua consolidarea parteneriatului UE-Canada și de a asigura monitorizarea rezultatelor Summitului UE-Canada din 23 iunie 2025 prin măsuri concrete menite să consolideze cooperarea în domenii-cheie precum comerțul, competitivitatea și reziliența, securitatea transatlantică, educația și cercetarea și combaterea schimbărilor climatice, dezvoltând în același timp cooperarea în domenii care nu au fost încă abordate pe deplin în cadrul parteneriatului UE-Canada, cum ar fi consolidarea legăturilor interpersonale, cultura, tineretul și sprijinirea politicilor incluzive pentru toți.
[bookmark: FootprintPageRR][bookmark: _Toc212642982]ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportorul declară că a inclus în raportul său contribuții privind aspecte care țin de subiectul dosarului, pe care le-a primit pentru elaborarea proiectului de raport de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:4] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [4:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	2. Reprezentanți ai autorităților publice din țările terțe, inclusiv misiuni diplomatice și ambasade ale acestora

